Bomberi käsiraamat

# Bomberi käsiraamat

John-Paul Stanford `<jp@stanwood.org.uk>`

Tõlge eesti keelde: Marek Laane
Versioon 0.1 (KDE
4.9) (2012-08-06)

Autoriõigus © 2008 John-Paul Stanford

Autoriõiguse märge

See käsiraamat kirjeldab mängu Bomber versiooni 0.1.

Peatükk 1. Sissejuhatus
Sissejuhatus

# Peatükk 1. Sissejuhatus

### Mängu tüüp:

arkaadmäng

### Mängijate arv:

Üks

Bomber on üksikmängija arkaadmäng. Mängija peab ründama erinevaid linnu lennukil, mis laskub aina madalamale.

Mängu eesmärk on hävitada kõik ehitised ja jõuda järgmisele tasemele. Iga tase muutub aina raskemaks: suureneb lennuki kiirus ning kasvab ehitiste kõrgus.

Peatükk 2. Kuidas mängida
Kuidas mängida

# Peatükk 2. Kuidas mängida

Mängija lendab lennukiga linna kohal. Lennuk lendab vasakult paremale. Iga kord, kui lennuk kaob mängualalt, ilmub see vasakul taas nähtavale, aga juba madalamal kui varem.

Mängija peab taseme lõpetamiseks hävitama kõik ehitised. Kui lennuk põrkab ehitisega kokku, kaotab mängija elu ning lennuk alustab taas teekonda mänguala ülemisest vasakust nurgast.

Ehitis saab hävitada neile pommi heites. Selleks tuleb kas klõpsata hiire vasaku nupuga või vajutada “tühikuklahvi”. Pomm eraldub lennukist ja langeb otse alla.

Pärast taseme lõpetamist liigub mängija edasi järgmisele tasemele. Iga tase on eelnevast veidi raskem: hooned muutuvad kõrgemaks ning lennuk lendab kiiremini.

Peatükk 3. Mängu seadistused
Mängu seadistused

# Peatükk 3. Mängu seadistused

Bomberi seadistustedialoog võimaldab valida Bomberi visuaalse teema.

Uue teema valimiseks vali see lihtsalt loendist. Kõigi nimekirja elementide juures on teena nimest vasakul näha väike eelvaatlus. Valik rakendatakse kohe.

Kui oled valitud teemaga rahul, klõpsa nupule Sulge, mis asub dialoogi allosas.

Peatükk 4. Autorid ja litsents
Autorid ja litsents

# Peatükk 4. Autorid ja litsents

Bomber

- John-Paul Stanford `(jp AT stanwood.org.uk)` - algne autor

Dokumentatsiooni autoriõigus 2008: John-Paul Stanford `(jp AT stanwood.org.uk)`

Tõlge eesti keelde: Marek Laane `(bald AT smail.ee)`

Käesolev dokumentatsioon on litsenseeritud vastavalt GNU Vaba Dokumentatsiooni Litsentsi tingimustele.

Käesolev programm on litsenseeritud vastavalt GNU Üldise Avaliku Litsentsi tingimustele.

Lisa A. Paigaldamine
Paigaldamine

# Lisa A. Paigaldamine

Bomber on osa KDE projektist http://www.kde.org/.

Bomber asub paketis kdegames KDE projekti peamises FTP saidis ftp://ftp.kde.org/pub/kde/.

Et Bomber oma süsteemis kompileerida ja paigaldada, anna Bomber baaskataloogis järgmised käsud:

    % ./configure
    % make
    % make install

Kuna Bomber kasutab autoconf'i ja automake'i, ei tohiks kompileerimisel probleeme esineda. Kui neid siiski ette tuleb, anna sellest palun teada KDE meililistides.